Injeksjonsport

En injeksjonsport er et kateter som blir brukt til å gi insulin eller andre injiserbare legemiddel subkutant (i fettvevet under huden).

En injeksjonsport ligner på infusjonssettet som en insulinpumpe gir insulin med, men i stedet for å bli koblet på et slangesett, kan væske bli injisert til injeksjonsporten via en sprøyte eller insulinpenn. Sprøytens- eller insulinpennens kanyle blir stukket inn i membranen på toppen av injeksjonsporten. Væsken går inn i injeksjonsporten og blir sprøytet inn under huden gjennom en myk kanyle.

Injeksjonsportens myke kanyle settes subkutant inn i huden ved hjelp av en innføringsenhet. En stålkanyle skytes inn i huden. Når injeksjonsporten er festet til huden, blir stålkanylen trukket ut igjen, og kun en myk kanyle blir stående igjen under huden.

En injeksjonsport kan brukes i 3–5 dager før den må kasseres og byttes. Brukstiden varierer fra produsent og type injeksjonsport.

Noen studier har konkludert med at bruk av injeksjonsport blant annet kan forbedre langtidsblodsukkeret hos barn med diabetes type 1. Det fører også til mindre ubehag for personer med sprøyteskrekk. Flere voksne har også rapportert at bruk av injeksjonsport var nyttig.

Galleri

Referanser

Eksterne lenker 
 

Diabetesutstyr